REPUBLIKA HRVATSKA

ŽUPANIJA VUKOVARSKO-SRIJEMSKA

OSNOVNA ŠKOLA ILAČA-BANOVCI

KLASA:003-06/17-01/16

URBROJ:2188-33-17-1

Ilača,18.07. 2017.

***Z A P I S N I K***

Sa 6. sjednice Školskog odbora Osnovne škole Ilača-Banovci, održane dana 18.07.2017. godine u školi Ilača, Vladimira Nazora 24. D.

Nazočni članovi Školskog odbora:

1. Branka Dević, predsjednik
2. Aleksandra Zuber, zamjenik predsjednika
3. Monika Antunović, član
4. Darko Josić, član
5. Natalija Vukelić Medić, član

Nenazočni:

1. Silvija Kolarević, član
2. Marijan Balić, član

Za zapisničara je određena Monika Antunović.

Započeto u 8:15 sati.

***Gospođa Branka Dević***, predsjednica Školskog odbora, otvara sjednicu te potvrđuje da je istoj od 7 nazočno 5 članova čime postoji kvorum za pravovaljani rad te je predložila

***D n e v n i r e d:***

1. Usvajanj zapisnika sa 5.Sjednice Školskog odbora,
2. Donošenje Odluke o imenovanju ravnatelja Osnovne škole Ilača-Banovci
3. Razno

Dnevni red je jednoglasno usvojen.

***AD.1.***

Zapisnik sa 5.sjednice Školskog odbora održane dana 27.06.2017.godine usvojen je u cijelosti bez rasprave.

***AD.2.***

***Gospođa Branka Dević, predsjednica Školskog odbora*** upoznala je nazočne da je dana 29.06.2017.godine Ministarstvu znanosti i obrazovanja škola dostavila zahtjev za izdavanja prethodne suglasnosti za imenovanje ravnatelja škole, uz dostavu kompletne dokumentacije. Navedeni zahtjev Ministarstvo je zaprimilo 03.07.2017. godine, što je vidljivo iz povratnice, te je rok za dostavu prethodne suglasnosti bio 17.07.2017. godine. Kako škola nije zaprimila traženu suglasnost niti je dobila uskratu iste, a sukladno članku 127. Stavak 5. Zakona o odgoju i obrazovanju u osnovnoj i srednjoj školi, smatra se da je suglasnost dana te je potrebno donijeti odluku o imenovanju ravnatelja škole sukladno Odluci o izboru ravnatelja.

Kako se u otvorenoj raspravi nitko nije javio za riječ Školski odbor je jednoglasno donio

***O D L U K U***

***O IMENOVANJU RAVNATELJA***

***OSNOVNE ŠKOLE ILAČA-BANOVCI, ILAČA***

***I***

Gospodin Josip Gelemanović iz Ilače, ulica Vladimira Nazora 77, učitelj matematike i fizike, imenuje se za ravnatelja Osnovne škole Ilača-Banovci, Ilača, na mandat od pet (5) godina.

***II***

Mandat iz točke I. ove Odluke počinje teći dana 01.09.2017. godine.

***III***

Ova Odluka stupa na snagu danom donošenja i objavit će se na oglasnoj ploči škole.

***O b r a z l o ž e nj e***

Školski odbor Osnovne škole Ilača-Banovci, na svojoj 3. sjednici, održanoj dana 18.05.2017. godine, pod 2. točkom dnevnog reda, donio je Odluku o raspisivanju natječaja za izbor i imenovanje ravnatelja Osnovne škole Ilača-Banovci, Ilača.

Natječaj za izbor i imenovanje ravnatelja Osnovne škole Ilača-Banovci, objavljen je u dnevnom tisku 'Glas Slavonije'' dana 29.svibnja 2017.godine.

U otvorenom natječajnom roku zaprimljene su dvije prijave i to:

* Gospodina Josipa Gelemanovića iz Ilače, ulica Vladimira Nazora 77, učitelja matematike i fizike i
* Gospođe Ivane Juranović iz Nuštra, ulica Vinkovačka 8, učiteljice hrvatskog jezika i povijesti.

Školski odbor Osnovne škole Ilača-Banovci, na svojoj 4. sjednici održanoj dana 13.lipnja 2017. godine utvrdio je Listu kandidata za izbor i imenovanje ravnatelja škole, na koju je uvršten jedan kandidat –Josip Gelemanović, a nakon što je utvrđeno da prijava drugog kandidata nije potpuna.

Dana 21.lipnja 2017. godine održane su sjednice Vijeća roditelja, Skupa radnika i Učiteljskog vijeća, na kojima su navedena tijela, tajnim glasovanjem utvrdila stajalište za kojega će kandidata glasovati članovi tih tijela u Školskom odboru, u postupku izbora i imenovanja ravnatelja škole, dok su članovi Školskog odbora iz reda predstavnika osnivača glasovali na samoj sjednici Školskog odbora.

Sukladno navedenim stajalištima i glasovanju članova Školskog odbora predstavnika Osnivača, Školski odbor Osnovne škole Ilača-Banovci, na svojoj 5. sjednici, održanoj dana 27.lipnja 2017. godine, pod 2. točkom dnevnog reda, donio je Odluku o izboru gospodina Josipa Gelemanovića, iz Ilače, ulica Vladimira Nazora 77, učitelja matematike i fizike, za ravnatelja Osnovne škole Ilača-Banovci, Ilača.

Dana 29.lipnja 2017. godine Ministru znanosti i obrazovanja, preporučenom poštom s povratnicom, dostavljena je kompletna dokumentacija o izboru ravnatelja te je zatražena prethodna suglasnost da se za ravnatelja osnovne škole Ilača-Banovci, Ilača, imenuje gospodin Josip Gelemanović iz Ilače, ulica Vladimira Nazora 77, učitelj matematike i fizike.

Iz povratnice je vidljivo da je Ministarstvo znanosti i obrazovanja zahtjev Osnovne škole Ilača-Banovci, Ilača zaprimilo dana 03.srpnja 2017.. godine.

O zahtjevu se Ministar nije očitovao, niti je u roku iz članka 127. stavak. 5. Zakona o odgoju i obrazovanju u osnovnoj i srednjoj školi ("N.N." broj: 87/08., 86/09., 92./10., 105/10., 90/11., 5/12., 16/12., 86/12., 126/12., 94/13. i 152/14.), uskratio traženu suglasnost te se smatra da je suglasnost dana.

Trajanje mandata ravnatelja utvrđeno je u skladu s člankom 127. stavak 3. Zakona o odgoju i obrazovanju u osnovnoj i srednjoj školi ("N.N." broj: 87/08., 86/09., 92./10., 105/10., 90/11., 5/12., 16/12., 86/12., 126/12., 94/13. i 152/14.), dok je ovlast sklapanja ugovora o radu utvrđena člankom 128. rečenog Zakona.

Slijedom navedenog Školski odbor Osnovne škole Ilača-Banovci, Ilača, odlučio je kao u izreci ove Odluke.

**POUKA O PRAVNOM LIJEKU:**

Kandidati koji su podnijeli prijavu na natječaj imaju pravo uvida u natječajnu dokumentaciju te mogu u roku od 15 dana od dana primitka ove Odluke zahtijevati sudsku zaštitu kod nadležnog suda.

Sjednica je privedena kraju u 9:00 sati.

Zapisnik vodio Predsjednik Školskog odbor

Monika Antunović, tajnica Branka Dević